turjo4nis/wikipedia-bn-dump-20250701 huggingface dataset:
রাজিয়া বানু

রাজিয়া বানু (২৪ জুন ১৯২৬ - ১০ মে ১৯৯৮) একজন বাংলাদেশি রাজনীতিবিদ ছিলেন। তিনি বাংলাদেশের সংবিধান রচনা কমিটির একমাত্র নারী সদস্য। ছিলেন প্রথম জাতীয় সংসদের সংরক্ষিত মহিলা আসনের (আসন-৪) সংসদ সদস্য।

এর আগে তিনি পূর্ব পাকিস্তান জাতীয় পরিষদের সংরক্ষিত নারী আসনের ৭ থেকে মনোনীত সদস্য ছিলেন। তিনি ১৯৫৪ সালে পূর্ব পাকিস্তান আইন পরিষদের সদস্য নির্বাচিত ছিলেন। ১৯৫৮ সাল পর্যন্ত তিনি ছিলেন পূর্ব পাকিস্তান আইন পরিষদের শিক্ষা বিষয়ক সংসদীয় সচিব।

১৯৭০ সালে তিনি পাকিস্তান জাতীয় পরিষদে আওয়ামী লীগের সংরক্ষিত নারি আসনের এমএনএ ছিলেন।

তিনি শেরে-এ-বাংলা এ কে ফজলুল হকের নাতনি।

জন্ম ও পারিবারিক জীবন
রাজিয়া বানু ২৪ জুন ১৯২৬ সালে তৎকালীন ব্রিটিশ ভারতের কলকাতায় করেন।

তার পিতার নাম এএইচএম ওয়াজীর আলী এবং দাদার নাম বৈয়ম মিঞা। তার বাবা প্রথম বাঙালি মুসলমান এসডিও ওয়াজীর আলী ছিলেন শেরে বাংলার ভাগ্নে ও জামাতা।

তার মা নাফিসা বেগম ছিলেন বাংলার সাবেক প্রধানমন্ত্রী আবুল কাশেম ফজলুল হকের মেয়ে এবং রাজনীতিবিদ আবুল কালাম ফায়জুল হকের বোন।

রাজিয়া ১৯৪৩ সালে সৈয়দ মাহবুবুর রহমানকে (জ: ১৯১০ — মৃ: ৭ জুন ১৯৭৯) বিয়ে করেন। মাহবুব তৎকালীন পাকিস্তান জাতীয় পরিষদের যুগ্ম সচিব ও বাংলাদেশের প্রথম জাতীয় সংসদের সচিব ছিলেন।  ১৯৭৪ সালে অবসরে যান। এই দম্পতির দুই মেয়ে এবং তিন ছেলে। তারা হলেন ১. নাসরিন রহমান, ২. সৈয়দ আমিনুর রহমান (মৃত্যু ১৯৭৮), ৩. সৈয়দ আনিসুর রহমান, ৪. সৈয়দ জহির রহমান, ৫. তাসনিম করিম বেবী।

শিক্ষা জীবন
রাজিয়া বানুর শিক্ষা জীবন শুরু কলকাতায় লেডি ব্র্যাবোর্ন কলেজ থেকে উচ্চ মাধ্যমিক পাস করে রাজিয়া বানু আশুতোষ কলেজ থেকে বি.এ (অনার্স) পাশ করেন। তিনি ঢাকা বিশ্ববিদ্যালয়ের আইনে বিভাগে ভর্তি হয়েছিলেন।

রাজনৈতিক জীবন
রাজিয়া বানু ১৯৫৪ সালে কৃষক শ্রমিক পার্টির সদস্য হিসেবে পূর্ব পাকিস্তান আইন পরিষদের সদস্য হন। এ সময় তিনি ১৯৫৮ সাল পর্যন্ত পূর্ব পাকিস্তান আইন পরিষদের শিক্ষা বিষয়ক সংসদীয় সচিব ছিলেন।

পরবর্তীতে তিনি আওয়ামী লীগে যোগ দেন।

১৯৭০ সালের নির্বাচনে পাকিস্তান জাতীয় পরিষদে পূর্ব পাকিস্তানের নারীদের জন্য যে সাতটি সংরক্ষিত আসনে আওয়ামী লীগের ৭ জন এমএনএ নির্বাচিত হন, রাজিয়া বানু তাদের একজন।

১১ এপ্রিল ১৯৭২ সালে বাংলাদেশের সংবিধান প্রণয়নের উদ্দেশ্যে কামাল হোসেনকে সভাপতি করে ৩৪ সদস্যের একটি কমিটি গঠন করা হয়, সেটাতে একমাত্র নারী সদস্য ছিলেন তিনি।

১৯৭৩ সালের প্রথম জাতীয় সংসদে তিনি সংরক্ষিত মহিলা আসন ৪ থকে সংসদ সদস্য মনোনীত হন। ১৯৭৪ সালের পরে তিনি আর রাজনীতিতে সক্রিয় ছিলেন না।

মৃত্যু 
রাজিয়া বানু ১০ মে ১৯৯৮ সালে গুলশানের কার্ডিও কেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে দাফন করা হয় বনানী কবরস্থানে সমাহিত করা হয়।

তথ্যসূত্র 

১৯২৬-এ জন্ম
১৯৯৮-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
আশুতোষ কলেজের প্রাক্তন শিক্ষার্থী
লেডি ব্র্যাবোর্ন কলেজের প্রাক্তন শিক্ষার্থী
২০শ শতাব্দীর বাংলাদেশী নারী রাজনীতিবিদ
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ আওয়ামী লীগের রাজনীতিবিদ
আবুল কাশেম ফজলুল হক
প্রথম জাতীয় সংসদ সদস্য
জাতীয় সংসদের মহিলা সদস্য
বনানী কবরস্থানে সমাধিস্থ
পূর্ববঙ্গ আইনসভার সদস্য ১৯৫৪-১৯৫৮
রাবাব ফাতেমা

রাবাব ফাতেমা একজন উচ্চপদস্থ বাংলাদেশি সরকারি কর্মকর্তা ও পেশাদার কূটনীতিক যিনি জাতিসংঘের  স্থলবেষ্টিত উন্নয়নশীল দেশ (এলএলডিসি) ও ক্ষুদ্র দ্বীপপুঞ্জের উন্নয়নশীল দেশের (এসআইডিএস) জ্যেষ্ঠ প্রতিনিধি হিসেবে নিযুক্ত আছেন। ইতিপূর্বে তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে দায়িত্ব পালন করেছেন এবং জাতিসংঘ শান্তিবিনির্মাণ কমিশনের (পিবিসি) সভাপতি হিসেবে দায়িত্ব পালন করছেন। তার চাকরি জীবনে তিনি জাপানে বাংলাদেশের রাষ্ট্রদূত ছিলেন। তিনি জাতিসংঘে বাংলাদেশের নিযুক্ত স্থায়ী প্রতিনিধিদের মধ্যে দ্বিতীয় নারী কূটনীতিক।

জীবনী
রাবাব ফাতেমা ফ্লেচার স্কুল অব ল এন্ড ডিপ্লোমেসি থেকে ১৯৯৩ সালে আন্তর্জাতিক সম্পর্ক ও কূটনীতিতে স্নাতকোত্তর ডিগ্রি অর্জন করেন। তিনি ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে পররাষ্ট্র ক্যাডার হিসেবে পররাষ্ট্র মন্ত্রণালয়ে যোগদান করেন। রাবাব ফাতেমা তার কূটনৈতিক জীবনে মানবাধিকার ও মানবিক ইস্যুতে কাজ করেছেন। ২০০৫ সালের জানুয়ারি থেকে ২০০৭ সালের সেপ্টেম্বর পর্যন্ত তিনি কমনওয়েলথ সচিবালয় ও আন্তর্জাতিক অভিবাসন সংস্থার মানবাধিকার বিষয়ক বিভাগের প্রধান হিসেবে দায়িত্ব পালন করেন।

তিনি লিয়েনে কমনওয়েলথ সচিবালয় ও আন্তর্জাতিক অভিবাসন সংস্থায়, যুক্তরাষ্ট্রের নিউ ইয়র্কের বাংলাদেশের স্থায়ী মিশন, কলকাতা, জেনেভা ও বেইজিং-এর বাংলাদেশ মিশনে বিভিন্ন পদে কর্মরত ছিলেন। ২০১৫ সালের নভেম্বরে তাকে জাপানের রাষ্ট্রদূত হিসেবে দায়িত্ব প্রদান করা হয়। এরপূর্বে তিনি বাংলাদেশের পররাষ্ট্র মন্ত্রণালয়ের পূর্ব এশিয়া ও প্যাসেফিক বিষয়ক মহাপরিচালকের দায়িত্ব পালন করেন। ২০১৯ সালের ৫ ডিসেম্বর তিনি জাতিসংঘে নিযুক্ত বাংলাদেশের ১৪তম স্থায়ী প্রতিনিধি হিসেবে যোগদান করেন। ২০২২ সালের জুন মাস থেকে তিনি স্বল্পোন্নত দেশ, স্থলবেষ্টিত উন্নয়নশীল দেশ এবং ক্ষুদ্র দ্বীপ দেশগুলোর হাই রিপ্রেজেন্টিটিভ হিসেবে দায়িত্ব পান। 

ব্যক্তিগত জীবনে রাবাব ফাতেমা বিবাহিত ও এক কন্যার জননী।

তথ্যসূত্র

বাংলাদেশের রাষ্ট্রদূত
জীবিত ব্যক্তি
বাংলাদেশী কূটনীতিবিদ
জাপানে বাংলাদেশের রাষ্ট্রদূত
জাতিসংঘে নিযুক্ত বাংলাদেশের স্থায়ী প্রতিনিধি
সিদ্দিকা খানম

সিদ্দিকা খানম একজন বাংলাদেশী সরকারী কর্মকর্তা যিনি বাংলাদেশ সরকারি কর্ম কমিশনের সচিব হিসেবে দায়িত্ব পালন করছেন।

জন্ম ও শিক্ষা
সিদ্দিকা খানম বরিশালের উজিরপুর উপজেলায় জন্মগ্রহণ করেন। তার পিতা ফজলুর রহমান এবং মাতা বেগম গুল ছাহেরা খাতুন। তিনি ঢাকা বিশ্ববিদ্যালয়ের উদ্ভিদবিদ্যা বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি লাভ করেন।

কর্মজীবন
সিদ্দিকা খানম ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারে সরকারি চাকুরীতে যোগ দেন। তার প্রথম কর্মস্থল ছিল নারায়ণগঞ্জের জেলা প্রশাসকের কার্যালয়। সেখানে তিনি সহকারী কমিশনার ছিলেন। কর্মজীবনে তিনি পার্বত্য চট্টগ্রাম বিষয়ক মন্ত্রণালয় ও পল্লী উন্নয়ন ও সমবায় বিভাগের অতিরিক্ত সচিব হিসেবে দায়িত্ব পালন করেন।

এছাড়াও পরিকল্পনা মন্ত্রণালয়, এন.জি.ও বিষয়ক ব্যুরো, অর্থনৈতিক সর্ম্পক বিভাগ (ইআরডি), বাস্তবায়ন পরিবীক্ষণ ও মূল্যায়ন বিভাগ (আইএমইডি), সমাজকল্যাণ মন্ত্রণালয় ও শিক্ষা মন্ত্রণালয়ে বিভিন্ন পদে কাজ করেন। ২০১৮ সালের ৩০ অক্টোবর তিনি ভারপ্রাপ্ত সচিব হিসেবে বাংলাদেশ সরকারি কর্ম কমিশনে যোগদান করেন।

ব্যক্তিগত জীবন
সিদ্দিকা খানমের স্বামীর নাম আমিনুল ইসলাম। তাদের এক পুত্র ও এক কন্যা রয়েছে। ব্যক্তিগত জীবনে তিনি লেখালেখিও করেন।

তথ্যসূত্র

জীবিত ব্যক্তি
সরকারি কর্মকর্তা
বরিশাল জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ সরকারি কর্ম কমিশন
ভার্জিনি ব্যাসেলট

ভার্জিনি ব্যাসেলট (জন্ম ২১ এপ্রিল ১৯৭৯) হলেন মিশলাঁ তারকাধারী একজন ফরাসি রন্ধনশিল্পী, যিনি সেন্ট জেমস প্যারিস রেস্তোরাঁয় কাজ করে থাকেন। য়িনি দ্বিতীয় নারী হিসেবে ২০১৭ সালে ফরাসি শ্রম মন্ত্রণালয় থেকে মেইলেউর অভ্রিয়েত ডি ফ্রান্স খেতাব লাভ করেন।

জীবনী
ভার্জিনি ব্যাসেলট ১৯৭৯ সালের ২১ এপ্রিল ফ্রান্সের ডেউভিলের নরমান্দিতে জন্মগ্রহণ করেন। নিজের মাঝে  যুদ্ধবিমানের বৈমানিক হবার আকাঙ্ক্ষা থাকলেও তিনি রন্ধনশিল্পীর জীবন বেছে নিয়েছিলেন। ১৯ বছর বয়সে তিনি প্যারিসের বিভিন্ন রেস্তোরাঁয় কাজ করার অভিজ্ঞতা অর্জন করেছিলেন।

২০১২ সালে তিনি সেন্ট জেমস প্যারিস রেস্তোরাঁয় এক্সিকিউটিভ শেফ হিসেবে যোগ দেন। সেখানে কর্মরত থাকাকালীন সময়ে ২০১৪ সালে তিনি মিশলাঁ তারকা লাভ করেন। তার লেমন বাম বাটার, ট্যাপিওকলা ও মৌসুমি সবজি দিয়ে কড মাছের রেসিপি রেস্তোঁরাটির প্রতীক হয়ে দাঁড়িয়েছিল। এরপরের বছর তিনি দ্বিতীয় নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স খেতাব লাভ করেন।

২০১৬ সালের অক্টোবরে তিনি সেন্ট জেমস প্যারিস রেস্তোরাঁ ছেড়ে সুইজারল্যান্ডের লা রিজার্ব জেনেভে রেস্তোরাঁয় যোগ দেন। ২০১৭ সালে সুইজারল্যান্ডের গল্ট মিলাউ সাময়িকী তাকে 'শেফ অব দ্য ইয়ার' বলে ঘোষণা করে।

তথ্যসূত্র

জীবিত ব্যক্তি
১৯৭৯-এ জন্ম
নারী পাচক
খালিদা রশিদ খান

খালিদা রশিদ খান হচ্ছেন পাকিস্তানের একজন বিচারক যিনি পাকিস্তানের উচ্চতর বিচার বিভাগের প্রথম মহিলা বিচারক হন। তিনি রুয়ান্ডা আন্তর্জাতিক অপরাধ ট্রাইব্যুনালের সভাপতি হিসাবে দায়িত্ব পালন করেন।

প্রারম্ভের জীবন 

১৯৪৯ সালের ২৫ই সেপ্টেম্বর পেশোয়ার, পাকিস্তান-এ তিনি জন্মগ্রহণ করেন।  বিচারক খান ১৯৬৯ সালে পেশোয়ারের খাইবার আইন কলেজ থেকে এলএলবি ডিগ্রী অর্জন করেন এবং ১৯৭১ সালে পেশোয়ার বিশ্বিদ্যালয় হতে রাষ্ট্রবিজ্ঞানে মাস্টার্স ডিগ্রি অর্জন করেন।

কর্মজীবন 
তিনি ১৯৭৪ সালে উত্তর পশ্চিম সীমান্ত প্রদেশ এর  প্রাদেশিক বিচার বিভাগে সিভিল বিচারক হিসাবে যোগদান করেন। এরপর তিনি জ্যেষ্ঠ সিভিল জজ, জেলা ও দায়রা জজ হন এবং জুন ১৯৯৪ সালে পেশোয়ার (পাকিস্তান) উচ্চ আদালতের বিচারক হিসেবে নিযুক্ত হন। তিনি অনেক প্রশাসনিক অবস্থানে আসীন হয়েছেন, যেমন: পেশোয়ার উচ্চ আদালতের রেজিস্ট্রার এবং বিচার ও আইন বিভাগ, এনডব্লিউএফপি-এর সচিব।

তিনি নারী বিচারকদের আন্তর্জাতিক সমিতির সদস্য, এবং বহু আন্তর্জাতিক সম্মেলনে যোগ দিয়েছেন। তিনি ২০ মে, ১৯৯৬-এ হংকংয়ে এশিয়া / দক্ষিণ প্রশান্ত মহাসাগরীয় অঞ্চলের বিচার বিভাগীয় কলকিউয়ামে একটি কাগজে অবদান রাখেন, যেটির শিরোনাম ছিলো “এশিয়া / প্রশান্ত মহাসাগরীয় অঞ্চলের নারী ও মানবাধিকার, দক্ষিণ এশিয়া থেকে একটি দৃষ্টিকোণ"। তিনি ২০০২ সালের মে মাসে আন্তর্জাতিক মহিলা বিচারপতি সমিতির ৬ষ্ঠ দ্বিবার্ষিক সম্মেলন ডাবলিন, আয়ারল্যান্ড-এ "কাজেই বিচারিক সৃজনশীলতা" এর উপর একটি কাগজ উপস্থাপন করেন। তিনি পাকিস্তান ও দক্ষিণ এশিয়ায় শিশুশ্রম নির্মূল করার জন্য ব্যাপকভাবে কাজ করেছেন।

রুয়ান্ডা আন্তর্জাতিক অপরাধ ট্রাইবুনাল 

বিচারক রশিদা খান একজন আন্তর্জাতিক বিচারক এবং ২০১১ সালে রুয়ান্ডা আন্তর্জাতিক অপরাধ ট্রাইব্যুনালের (আইসিটিআর) সভাপতি নিযুক্ত হন তিনি।

তথ্যসূত্র 

 

১৯৪৯-এ জন্ম
জীবিত ব্যক্তি
পেশাওয়ার উচ্চ আদালতের বিচারক
Hindkowan people
পাকিস্তানি নারী বিচারক
International Criminal Tribunal for Rwanda judges
পেশোয়ারের ব্যক্তি
Pakistani judges of United Nations courts and tribunals
অ্যান কিম

অ্যান কিম হলেন একজন দক্ষিণ কোরীয় বংশোদ্ভূত মার্কিন রন্ধনশিল্পী।

প্রারম্ভিক জীবন 
অ্যান কিম দক্ষিণ কোরিয়া থেকে ১৯৭৭ সালে যুক্তরাষ্ট্রে আসেন। তিনি মিনেসোটার অ্যাপল ভ্যালিতে তার বাবা মা,বোন ও দাদির সাথে বাস করতেন। তিনি অ্যাপল ভ্যালি উচ্চ বিদ্যালয়ে পড়াকালীন সময়ে মঞ্চনাটক করতেন। নিউইয়র্কের কলম্বিয়া বিশ্ববিদ্যালয়ে পড়াকালীন সময়েও তিনি মঞ্চনাটক করেছেন। পড়াশোনার পর তিনি মিনিয়েপোলিসে ফিরে আসার পর তিনি অভিনেত্রী হিসেবে কর্মজীবন শুরু করেন।

রন্ধনশিল্পে জীবন 
নিউইয়র্কে একবার পিজ্জা খেয়ে ভাল লাগায় তিনি পিজ্জা তৈরির উপরে পড়াশোনা করতে চাইলেন তিনি সান ফ্রান্সিসকোর টনি গেমিগনানি'স ইন্টারন্যাশনাল স্কুল অব পিজ্জায় পিজ্জা বানানো সম্পর্কে জ্ঞান অর্জন করেন। ২০১১ সালে কিম ও তার সঙ্গী (পরবর্তীতে স্বামী) কনার্ড লেইফার
মিনিয়াপোলিসে
পিজ্জেরিয়া লোলা নামে একটি রেস্তোরাঁ খোলেন। তার রেস্তোরাঁর পিজ্জা সম্পর্কে ফুড অ্যান্ড ওয়াইন সাময়িকীর অ্যান্ড্রু জিমের্ন বলেছিলেন, "হ্যাঁ, এটা সত্যি, মিনেসোটায় আমেরিকার মাঝে সেরা পিজ্জা আছে।" ২০১২ সালে তাদের রেস্তোরাঁ দেখানো হয়েছিল ডিনারস,ড্রাইভ-ইনস অ্যান্ড ডাইভস অনুষ্ঠানে। ২০১২ সালে কিম ও লেইফার হ্যালো পিজ্জা নামে আরেকটি রেস্তোরাঁ খোলেন।

২০১৬ সালে তারা ইয়ং জনি নামে তৃতীয় রেস্তোরাঁ খোলেন। এটিকে আমেরিকার নতুন রেস্তোরাঁগুলোর মাঝে অন্যতম সেরা রেস্তোরাঁ হিসেবে ঘোষণা দিয়েছিল ইটার ওয়েবসাইট ও জিকিউ সাময়িকী। ২০১৭ সালে মিনেসোটার সংবাদপত্র স্টার ট্রিবিউন রেস্তোরাঁটিকে ২০১৭ সালের সেরা রেস্তোরাঁ বলে স্বীকৃতি দিয়েছিল।

২০১৯ সালে অ্যান কিম লাভ করেন জেমস বেয়ার্ড ফাউন্ডেশন পুরস্কার।

তথ্যসূত্র 

জীবিত ব্যক্তি
মার্কিন যুক্তরাষ্ট্রে দক্ষিণ কোরীয় অভিবাসী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
২১শ শতাব্দীর মার্কিন নারী
বদরপুর রেলওয়ে টাউন

বরদপুর রেলওয়ে টাউন ভারতের আসাম রাজ্যের করিমগঞ্জ জেলার একটি শহর। পাশাপাশি বদরপুর টাউন এবং বরদপুর রেলওয়ে টাউন একই সময়ে বরদপুর নগরীয় এলাকা রূপে গঠিত হয়, এই জেলায় দুটি একটি নগর এলাকা উল্লেখযোগ্য।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল ।

জনসংখ্যার উপাত্ত
ভারতের ২০০১ সালের আদমশুমারি অনুসারে বরদপুর রেলওয়ে টাউনের জনসংখ্যা হল ৯,৯৪০ জন।  এর মধ্যে পুরুষ ৫১% এবং নারী ৪৯%। বদরপুর শহরের গড় সাক্ষরতার হার ৮৪%, সারা ভারতের সাক্ষরতার হার ৫৯.৫%, তার চাইতে বদরপুরের সাক্ষরতার হার বেশি। পুরুষদের মধ্যে সাক্ষরতার হার ৫৩% এবং নারীদের মধ্যে সাক্ষরতার হার ৪৭%। এই শহরের জনসংখ্যার ৮% হল ৬ বছর বা তার কম বয়সী। বদরপুর রেলওয়ে  টাউনের জনসংখ্যার বেশিরভাগই পূর্ববাংলা (বাংলাদেশ) থেকে এসেছিল যারা বিভক্তর সময় এবং পরে স্থানান্তরিত হয়েছিল।

তথ্যসূত্র

করিমগঞ্জ জেলার শহর এবং টাউন
করিমগঞ্জ জেলা
কাটাখাল

কাটাখাল ভারতের আসাম রাজ্যের হাইলাকান্দি জেলার হাইলাকান্দি তেহসিলের একটি শহর ও রেলওয়ে স্টেশন। হাইলাকান্দি জেলা দক্ষিণ আসামের তিন জেলার একটি অর্থাৎ বরাক উপত্যকা।

বৈরাবি-সাইরাং রেলওয়ে 
ভারতীয় রেলওয়ে ইতিমধ্যেই কাটাখাল (আসাম) থেকে মিজোরামের ২ কিমি অভ্যন্তরে বৈরাবি অবধি ৮৪কিমি ব্রডগেজ রেলপথ সম্পূর্ণ করেছে। এটির আরও ৫১.৩৮ কিমি পথ বৈরাবি সাইরাং রেলওয়ে সম্প্রসারণ মিজোরামের বৈরাবি থেকে সাইরাং (আইজলের ২০ কিমি উত্তরে) ২০ মার্চ ২০১৬ সালে হালনাগাদের ভিত্তিতে ২০১৯ সালের মার্চ মাসে সম্পূর্ণ হবার কথা। ২০১৫ সালের আগস্ট -এ, ভারতীয় রেলপথ সাইরাং থেকে মায়ানমার সীমান্তে মিজোরামের দক্ষিণাঞ্চলীয় উপকূলে হমাউংবুচুহাহ  অবধি সম্ভাব্য নতুন রুট এক্সটেনশনের জন্য একটি জরিপ সম্পন্ন করে, যার নিকটবর্তী ভারত মায়নমার সীমান্তগ্রাম জোকচুহাহ , যেখানে জাতীয় হাইওয়ে ৫০২ (ভারত) (কালাদান মাল্টি-মোডাল ট্রানজিট ট্রান্সপোর্ট প্রকল্পর অংশ ) মায়ানমারে প্রবেশ করে, যেটি পালেটোয়ার সাথে এখনও অপরিকল্পিত ভবিষ্যত রেল সংযোগের সম্ভাবনার জন্য উন্মুক্ত।

তথ্যসূত্র 

উইকিউপাত্তে স্থানাঙ্ক আছে
আসামের শহর ও নগর
ক্যাথি ক্যারি

ক্যাথি ক্যারি (জন্ম ১৯৫৪) হলেন যুক্তরাষ্ট্রের কেন্টাকির লিলি:স বিস্ট্রো রেস্তোরাঁর মালিক ও এক্সিকিউটিভ শেফ। তিনি সাত বার জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন।

জীবনী
ক্যাথি ক্যারি জন্মেছিলেন ১৯৫৪ সালে। তিনি 'খামার থেকে টেবিলে' আন্দোলনের সাথে যুক্ত ছিলেন। 'খামার থেকে টেবিলে' আন্দোলন হল এমন একটি সামাজিক আন্দোলন, যেখানে উৎপাদক সরাসরি ভোক্তা/রেস্তোরাঁ/ক্যাফেটেরিয়ায় ভোগ্যপণ্য সরবরাহ করে।

তিনি লিলি'জ বিস্ট্রো ছাড়াও লা পেচে গৌরমেন্ট টু গো রেস্তোরাঁর মালিক। ২০১৫ সালের মে মাসে তিনি ফুড নেটওয়ার্ক চ্যানেলের বিট ববি ফ্লে নামে এক রিয়েলিটি শোয়ে অংশ নিয়েছিলেন। এছাড়াও, তিনি ২০১৫ ও ২০১৬ সালে জেমস বেয়ার্ড ফাউন্ডেশন পুরস্কারের জন্য মনোনীত হয়েছিলেন।

তিনি তার বাবা পেস্ট্রি রন্ধনশিল্পী লিলি ক্যারির নামে লিলি'জ বিস্ট্রো রেস্তোরাঁর নামকরণ করেছেন।

তথ্যসূত্র

জীবিত ব্যক্তি
১৯৫৪-এ জন্ম
২১শ শতাব্দীর মার্কিন নারী ব্যবসায়ী
মার্কিন রেস্তোরাঁ মালিক
২০শ শতাব্দীর মার্কিন ব্যবসায়ী
২১শ শতাব্দীর মার্কিন ব্যবসায়ী
ইবনি ম

ইবনি ম হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হয়। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।

ইবনি ম মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার (২০১৮) ও অ্যাভেঞ্জার্স: এন্ডগেম (২০১৯)-এ চিল্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টম বওঘান-ললার অভিনয় করেছেন।

অন্যান্য মিডিয়াতে

টেলিভিশন 
 চরিত্রটি অ্যাভেঞ্জার্স এসেম্বল-এ আবির্ভূত হয় এবং রেনেই অবারজনোইস চরিত্রটির জন্য কণ্ঠপ্রদান করেন, যেখানে ম থ্যানোসের অধীনে ব্ল্যাক অর্ডার-এর জন্য কাজ করে।
 চরিত্রটি গার্ডিয়ান্স অফ দ্য গ্যালাক্সি-এ আবির্ভূত হয় এবং জেমস উর্ভানিয়াক চরিত্রটির জন্য কণ্ঠপ্রদান করেন। প্রথমে কিছু সময়ের জন্য ব্ল্যাক অর্ডার-এর একজন সদস্য হয়েও, তিনি পরবর্তীতে ইউনিভার্সাল বিলিভার্স-এ যোগদান করেন।

তথ্যসূত্র

বহিঃসংযোগ 
 মার্ভেল উইকি-তে ইবনি ম
 কমিক ভাইন-এ ইবনি ম
 

মার্ভেল কমিক্স অতিমানবীয় খলনায়ক
সালমা মুমতাজ

সালমা মুমতাজ (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।

প্রারম্ভের জীবন ও কর্মজীবন
সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান। একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে।

তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে দিল মেরা দারকান তেনি (১৯৬৮), পুত্তার দা পিয়ার, হার রাঞ্জহা (১৯৭০), এবং শেহরান দি যোদি। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন।

সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান।

চলচ্চিত্রের তালিকা

মৃত্যু ও উত্তরসূরি
ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি।

তথ্যসূত্র

বহিঃসংযোগ
, Retrieved 26 Nov 2016
 https://web.archive.org/web/20190517161752/https://www.citwf.com/person311543.htm, Filmography of Salma Mumtaz on Complete Index To World Film (CITWF) website, Retrieved 26 Nov 2016

১৯২৬-এ জন্ম
২০১২-এ মৃত্যু
পাকিস্তানি চলচ্চিত্র অভিনেত্রী
পাকিস্তানি চলচ্চিত্র প্রযোজক
Pakistani film directors
Pakistani women film directors
Film directors from Lahore
জলন্ধরের ব্যক্তি
লাহোরের অভিনেত্রী
২০শ শতাব্দীর পাকিস্তানি অভিনেত্রী
হানিয়া আমির

হানিয়া আমির হচ্ছেন একজন পাকিস্তানি অভিনেত্রী এবং গায়ক, যিনি চলচ্চিত্র ও উর্দু টেলিভিশনে তার অভিনয়ের জন্য পরিচিত। তিনি ২০১৬ সালের চলচ্চিত্র 'জানান' অভিনয়ের মাধ্যমে তার চলচ্চিত্র অভিষেক ঘটান, যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন।

কর্মজীবন
ন্যাশনাল ইউনিভার্সিটি অফ কম্পিউটার এন্ড ইমার্জিং সাইন্সেস এ পড়াকালীন, আমির বেশ কয়েকটি ডাবসমাশ ভিডিও তৈরি করেন এবং ইন্টারনেটে সেগুলো আপলোড করেন যা প্রযোজক ইমরান কাজমির মনোযোগ কাড়ে, যিনি তাকে তার প্রেম সংক্রান্ত হাস্যরস চলচ্চিত্র জানান (২০১৬)এ সহকারী অভিনেত্রীর একটি ভূমিকায় নেন যার জন্য তিনি লাক্স স্টাইল অ্যাওয়ার্ডস-এ শ্রেষ্ঠ সহকারী অভিনেত্রীর জন্য মনোনীত হন। ২০১৬ সালে জানান চলচ্চিত্রে উপস্থিতির পর তিনি কয়েকটি কোম্পানির বিজ্ঞাপনে অংশ নেন। সেগুলোর মধ্যে রয়েছে, সানসিল্ক এবং নেসলে।

উর্দু ১ চ্যানেলের রোমান্টিক টেলিভিশন সিরিজ 'টিটলি' '(২০১৭)-এ তিনি একটি সৌন্দর্য-আচ্ছন্ন অবিশ্বস্ত স্ত্রীর ভূমিকায় অংশ নিয়ে বিশিষ্টতা অর্জন করেন। ২০১৮ সালে আমির না মালুম আফরাদ ২ এবং 'পারওয়াজ হাই জুনুন চলচ্চিত্রে প্রধান নারী ভূমিকায় তিনি  উপস্থিত হন।

২০১৯-এ তিনি হুম টিভির আনা''-এ অভিনয় করেছেন, নাটকটির আসল সাউন্ড ট্র্যাকেরর জন্য তিনি সাহির আলি বাগা-এর সঙ্গে গান করেছেন।

ডিস্কোগ্রাফি

পুরস্কার ও মনোনয়ন

তথ্যসূত্র

বহিঃসংযোগ 
 

জীবিত ব্যক্তি
Lollywood
21st-century Pakistani actresses
পাকিস্তানি নারী মডেল
উর্দু চলচ্চিত্র অভিনেত্রী
Pakistani television actresses
Lux Style Award winners
১৯৯৭-এ জন্ম
Actresses from Rawalpindi
Pakistani female singers
পশতু চলচ্চিত্র অভিনেত্রী
২১শ শতাব্দীর পাকিস্তানি অভিনেত্রী
পাকিস্তানি টেলিভিশন অভিনেত্রী
পাকিস্তানি চলচ্চিত্র অভিনেত্রী
কীচক বধম

কীচক বধম (বাংলা: কীচকের বধ বা কীচকের হত্যাকাণ্ড) হলো একটি ভারতীয় নির্বাক চলচ্চিত্র। চলচ্চিত্রটি রঙ্গস্বামী নটরাজ মুদলিয়ার দ্বারা প্রযোজিত, পরিচালিত, চিত্রগ্রহণ করা এবং সম্পাদিত। চলচ্চিত্রটি দক্ষিণ ভারতে নির্মিত প্রথম চলচ্চিত্র এবং এটি নটরাজ মুদলিয়ারের প্রযোজনা সংস্থা, ইন্ডিয়া ফিল্ম কোম্পানি-তে পাঁচ সপ্তাহের মধ্যে চিত্রধারণ করা হয়। যেহেতু চলচ্চিত্রকর্মীদের সদস্যরা জাতিগতভাবে তামিল ছিলেন, সেহেতু কীচক বধম চলচ্চিত্রটিকে সর্বপ্রথম তামিল চলচ্চিত্র হিসেবে গণ্য করা হয়। এটির কোন মুদ্রণ বেঁচে আছে বলে জানা যায়নি, যা চলচ্চিত্রটিকে একটি হারানো চলচ্চিত্র তালিকায় তালিকাভুক্ত করে।

সি. রাঙ্গাভাদিভেলু দ্বারা লিখিত চিত্রনাট্যটি হিন্দু মহাকাব্য মহাভারত-এর বিরাট পর্ব অংশের একটি পর্বের উপর কেন্দ্রিত, যেখানে চিত্রনাট্যটি কীচকের দ্রৌপদীকে পাওয়ার চেষ্টার উপর আলোকপাত করে। চলচ্চিত্রের অভিনয়ে মূল চরিত্রগুলিতে রয়েছেন রাজু মুদলিয়ার ও জীবর্থনাম।

১৯১০-এর দশকের শেষের দিকে মুক্তি পাওয়া কীচক বধম ব্যবসাহিকভাবে সফল হয় এবং ইতিবাচক সমলোচক প্রতিক্রিয়া অর্জন করে। চলচ্চিত্রটির সফলতা নটরাজ মুদলিয়ারকে একই রকমের বহুসংখ্যক ঐতিহাসিক চলচ্চিত্র নির্মাণের জন্য উৎসাহিত করে, যা দক্ষিণ ভারতীয় চলচ্চিত্র শিল্পের জন্য ভিত্তি স্থাপন করে এবং তাকে তামিল চলচ্চিত্রের জনক হিসেবে স্বীকৃত লাভ করতে সাহায্য করে। নটরাজ মুদলিয়ারের কাজ রঘুপতি প্রকাশ ও জোসেফ চেল্লাইয়া ড্যানিয়েল-এর মতো অন্যান্য চলচ্চিত্র-নির্মাতাদের জন্য একটি অনুপ্রেরণা ছিল।

কাহিনি সংক্ষেপ
রাজা বিরাটের সৈনবাহিনীর সেনাপতি, কীচক দ্রৌপদীকে যেকোন অবস্থায় পাওয়া ও বিবাহ করার চেষ্টা করেন; তিনি এমন কি দ্রৌপদীকে উৎপীড়ন করার চেষ্টা করেন, যা দ্রৌপদীকে ভীমের (তার স্বামী এবং পাণ্ডব ভ্রাতৃদ্বয়ের মধ্যে একজন) কাছে এই ঘটনা সম্পর্কে বলার জন্য পরিচালনা করে। পরবর্তীতে, যখন কীচক দ্রৌপদীর সাথে দেখা করেন, দ্রৌপদী তাকে একটি গোপন জায়গায় তার সাথে একাকী সাক্ষাৎ-এর জন্য অনুরোধ করেন। তিনি কথামত সেই স্থানে পৌছাঁয়, কিন্তু যানতে পারেন যে সেখানে দ্রৌপদীর পরিবর্তে ভীম রয়েছেন এবং ভীম তাকে ঘটনাস্থলে হত্যা করেন।

কুশীলব
 কীচক হিসেবে রাজু মুদালিয়ার
 দ্রৌপদী হিসেবে জীবর্থনাম

নির্মাণ

উন্নয়ন

মাদ্রাজের গাইটি থিয়েটারে দাদাসাহেব ফালকে-এর ১৯১৩ সালের পৌরাণিক চলচ্চিত্র রাজা হরিশচন্দ্র দেখার পর, মাদ্রাজে জন্মগ্রহণ করা এক গাড়ি বিক্রেতা, রঙ্গস্বামী নটরাজ মুদলিয়ার চলচ্চিত্রের উপর আগ্রহ গড়ে তুলেন। তিনি তখন স্টিওয়ার্ট স্মিথ থেকে আলোকচিত্রবিদ্যা ও চিত্রগ্রহণের গুরুত্বপূর্ণ উপাদানগুলি শিখেছিল।

মুক্তি

তথ্যসূত্র

গ্রন্থপঞ্জি

বই

পত্রিকা

ওয়েবসাইট

বহিঃসংযোগ
 

নির্বাক চলচ্চিত্র
পরিচালনায় অভিষেক চলচ্চিত্র
ভারতীয় সাদাকালো চলচ্চিত্র
ভারতীয় চলচ্চিত্র
ভারতীয় ঐতিহাসিক চলচ্চিত্র
ভারতীয় নির্বাক চলচ্চিত্র
হারানো ভারতীয় চলচ্চিত্র
মহাভারত অবলম্বনে চলচ্চিত্র
হিন্দু পৌরাণিক চলচ্চিত্র
লালমাই সরকারি কলেজ

লালমাই সরকারি কলেজ বাংলাদেশের কুমিল্লা জেলার সদর দক্ষিণ উপজেলায় অবস্থিত একটি সরকারি কলেজ। এটি কুমিল্লার পুরোনো ও ঐতিহ্যবাহী শিক্ষাপ্রতিষ্ঠান। লালমাই সরকারি কলেজ  ১৯৬৯ সালের ১৮ নভেম্বর অধ্যক্ষ আবুল কালাম মজুমদার লালমাই কলেজ নামে প্রতিষ্ঠা করেন।

বর্তমানে এটি কুমিল্লা শিক্ষাবোর্ড এবং জাতীয় বিশ্ববিদ্যালয়ের অধীনে পরিচালিত হচ্ছে।

তথ্যসূত্র

কুমিল্লা জেলার মহাবিদ্যালয়
১৯৬৯-এ প্রতিষ্ঠিত শিক্ষাপ্রতিষ্ঠান
রাবিয়া বাট

রাবিয়া বাট হচ্ছেন একজন পাকিস্তানি মডেল ও অভিনেত্রী। তিনি মারিয়া বিয-এর মডেল হিসাবে তার কর্মজীবন শুরু করেন এবং তারপর থেকে পাকিস্তানের সব শীর্ষস্থানীয় ব্রান্ডের জন্য কাজ করেছেন। তিনি পাকিস্তানের ফ্যাশন শিল্পে তার কাজের জন্য দুটি লাক্স স্টাইল অ্যাওয়ার্ডস জিতেছেন। ২০১৩-এ, বাট নতুন অভিনেতা আসাদ জামান, নোমান ইজাজ এবং উইয়াম দাহমানীর বিপরীতে চলচ্চিত্র পরিচালক ফারুক মেনগালের হিজরত ছবিতে অভিনয় করেন।

প্রারম্ভের জীবন
রাবিয়া লাহোর, পাকিস্তান-এ জন্মগ্রহণ করেন।  তিনি লাহোর থেকে প্রাথমিক ও উচ্চতর শিক্ষা লাভ করেন এবং গণযোগাযোগ-এ স্নাতক ডিগ্রি অর্জন করেন।

কর্মজীবন

অভিনয় কর্মজীবন
তিনি বিভিন্ন টেলিভিশন বিজ্ঞাপন হাজির হয়েছেন। ২০০৯ সালে, তিনি মিকাল হাসান ব্যান্ড এর "চাল বুলেয়া" গানের সংগীত ভিডিওতে অভিনয় করেন, যা পাকিস্তানি পরিচালক বিলাল লাসহারী কর্তৃক পরিচালিত হয়েছিল।

তিনি ফারুক মেনগালের পরিচালিত তার প্রথম চলচ্চিত্র "হিজরত"-এ প্রধান নারী ভূমিকায় অভিনয় করেন, অভিনেতা অাসাদ জামানের বিপরীতে। চলচ্চিত্রটি ২০১৬ সালে মুক্তি পায়।
  
তিনি বর্তমানে আঙ্গান (হুম টিভি সিরিজ) এ কুসুম চরিত্রে অভিনয় করছেন।
.

চলচ্চিত্র তালিকা

অভিনেত্রী হিসেবে 
 আঙ্গান কুসুম চরিত্রে

তথ্যসূত্র

জীবিত ব্যক্তি
পাকিস্তানি নারী মডেল
পাকিস্তানি টেলিভিশন অভিনেত্রী
পাকিস্তানি চলচ্চিত্র অভিনেত্রী
লাহোরের অভিনেত্রী
লাক্স স্টাইল পুরস্কার বিজয়ী
২১শ শতাব্দীর পাকিস্তানি অভিনেত্রী
১৯৯০-এ জন্ম
পাঞ্জাবি ব্যক্তি
লাহোরের ব্যক্তি
কেট ব্র্যাকস

কেট ব্র‍্যাকস হলেন একজন অস্ট্রেলীয় রন্ধনশিল্পী। তিনি ২০১১ সালে মাস্টারশেফ অস্ট্রেলিয়া র তৃতীয় আসরের বিজয়ী।

জীবনী
কেট ব্র‍্যাকস ১৯৭৪ সালের সেপ্টেম্বর মাসের ১১ তারিখে অস্ট্রেলিয়ার নিউ সাউথ ওয়েলস প্রদেশের সিডনিতে জন্মগ্রহণ করেছেন। তিনি লুক ব্র‍্যাকসের সাথে বিবাহবন্ধনে আবদ্ধ হয়েছেন। তাদের তিনটি সন্তান আছে। তিনি নিউ সাউথ ওয়েলসের অরেঞ্জে বাস করেন এবং অরেঞ্জ এভাঞ্জেলিকাল চার্চের সদস্য।

তিনি মাস্টার শেফ অস্ট্রেলিয়া র তৃতীয় আসরে বিজয়ী হয়েছিলেন।
ঐ রিয়েলিটি শোতে তিনি দালাই লামাকে ইওর হলিনেস বলতে অস্বীকৃতি জানিয়ে বলেছিলেন, "আমার  বিশ্বাস মতে ঈশ্বরই শুধু পুরোপুরিভাবে পবিত্র।" তার এই মন্তব্য ভারতের গণমাধ্যমে আলোচনা সৃষ্টি করেছিল।

তথ্যসূত্র

জীবিত ব্যক্তি
১৯৭৪-এ জন্ম
নারী পাচক
অস্ট্রেলীয় খ্রিস্টান
বিমান বাংলাদেশ এয়ারলাইন্স ফ্লাইট ৬০

বিমান বাংলাদেশ এয়ারলাইন্স ফ্লাইট ৬০ বিমানটি বাংলাদেশের ঢাকার শাহজালাল আন্তর্জাতিক বিমানবন্দর থেকে একটি আন্তর্জাতিক যাত্রীবাহী ফ্লাইট হিসেবে মিয়ানমারের ইয়াঙ্গুন আন্তর্জাতিক বিমানবন্দরে যাওয়ার কথা ছিল।  ৮ মে ২০১৯ সালে একটি বম্বার্ডিয়ার কিউ৪০০ উড়োজাহাজে করে ফ্লাইটটি চালানোর সময় তা ইয়াঙ্গুনে অবতরণের সময় পিছলে রানওয়ের বাইরে চলে যায় ও ভেঙে তিন ভাগ হয়ে যায়। এতে কোন প্রাণহানি ঘটেনি তবে বিমানে থাকা ২৮ জন যাত্রীর মধ্যে ১৮ জন যাত্রী ও ৫ জন বিমানকর্মী আহন হন। বিমানটি মেরামত করে পুনঃব্যবহারের যোগ্য না হওয়ায় বিমানটিকে পূর্ণ ক্ষতি হিসেবে ঘোষণা করা হয় এবং এটি কিউ৪০০০ বিমানের ১০ম ক্ষতি।

বিমান
দুর্ঘটনায় পতিত বিমানটির নিবন্ধন নম্বর হল এস২-এজিকিউ।

২০১১ সালে স্মার্ট এভিয়েশন কোম্পানির কাছে বিমানটি সরবরাহ করা হয় এবং ২০১৫ সালের এপ্রিল মাসে নতুন বিমান হিসাবে বিমান বাংলাদেশ এয়ারলাইন্সের কাছে তা ভাড়া দেওয়া হয়।

দুর্ঘটনা
৮ মে ২০১৯ তারিখ বিকেলে স্থানীয় সময় প্রায় ৩টা ১৫ মিনিটের দিকে বিমান বাংলাদেশ এয়ারলাইন্সের ফ্লাইট নং ৬০ মায়ানমারের ইয়াঙ্গুনের উদ্দেশ্যে নির্ধারিত যাত্রী বিমানে করে ঢাকা থেকে যাত্রা শুরু করে। দুর্ঘটনার সময় বজ্রপাত হচ্ছিল এবং আবহাওয়া খুব খারাপ ছিল। বিমানটি অবতরণের জন্য নামার সময়, অজানা কারণে এটি এর পথ থেকে বিচ্যুত হয় এবং একমাত্র রানওয়ে থেকে ছিটকে পাশের ঘাসযুক্ত স্থানে চলে যায়। এতে উড়োজাহাজটির মূল দেহকাঠামো ভেঙে তিন টুকরো হয়ে যায়, তলা ফেটে যায়। বিমানের নিম্নকাঠামো ভেঙ্গে পড়ে এবং ডানের পাখাটি খুব ক্ষতিগ্রস্ত হয়। তবে দুর্ঘটনার পর বিমানে আগুন ধরেনি ও সকলে বেঁচে যান তবে ১৮ জন আহত হন।

তথ্যসূত্র

বিমান বাংলাদেশ এয়ারলাইন্সের দুর্ঘটনা ও অঘটন
মিয়ানমারে বিমান দুর্ঘটনা ও ঘটনা
২০১৯-এ বিমান দুর্ঘটনা ও ঘটনা
বম্বার্ডিয়ার ড্যাশ ৮ জড়িত দুর্ঘটনা ও ঘটনা
২০১৯-এ মিয়ানমার